Hulk deler gladmelding - Venter barn med ekskonas niese
Hulk deler gladmelding
Venter barn med ekskonas niese
Hulk (35) bekrefter at han nå skal bli far for fjerde gang.
FORELDRE: Hulk og kjæresten Camilla skal bli foreldre. Foto: Instagram/Hulk Vis mer
Publisert mandag 20. september 2021 - 14:06
Sist oppdatert mandag 20. september 2021 - 16:25
Tidligere var den brasilianske fotballspilleren Hulk (35) kjent for å ha en vanvittig fysikk og et såkalt tungt skudd. I seinere tid har han derimot fått oppmerksomhet for noe helt annet.
Rundt juletider i 2019 kunne Givanildo Vieira de Sousa, som han egentlig heter, bekrefte at han hadde forlatt sin kone, som han giftet seg med for tolv år siden, for hennes niese, Camilla.
STJERNE: Hulk i et Champions League-oppgjør mot Manchester United i 2009. Foto: Ed Sykes/ Vis mer
Trekantdramaet fikk mye oppmerksomhet i internasjonale medier. Hulk bekreftet forholdet via en talsperson.
- Han har valgt å være åpen om det for å unngå løgner og ondsinnede kommentarer, uttalte representanten til brasilianske UOL Esporte.
Nå halvannet år seinere kan Hulk bekrefte i et Instagram-innlegg at paret nå venter barn.
Et innlegg delt av Givanildo V. De Sousa- Hulk (@hulkparaiba)
- Jeg er glad for å kunne dele nyheten med dere om at jeg for fjerde gang blir velsignet med et nytt barn. Hjertet mitt er fullt av så mye lykke, og det eneste jeg kan si er: Tusen takk, Gud, skriver Hulk på Instagram.
Hulk spiller for øyeblikket for den brasilianske klubben Clube Atlético Mineiro. Brasilianeren har vært innom flere klubber, blant annet Zenit og Porto.